alexandrainst/scandi-wiki huggingface dataset:
Avinor

Avinor AS er et norsk statlig selskap, og Norges største eier av flyplasser. Selskapet driver 44 flyplasser, hvorav 12 eies av Forsvaret. I tillegg eier selskapet sikkerhetsinstallasjoner av ulike slag – for eksempel radarer, radiofyr, fjernstyrte basestasjoner for flyradiosambandet, og kontrollsentraler. I 2003 ble Avinor oppført som aksjeselskap heleid av staten. Eierskapet forvaltes av Samferdselsdepartementet.

Oversikt 
Avinor var tidligere et forvaltningsorgan med navnet Luftfartsverket. 1. januar 2000 ble Luftfartstilsynet opprettet. Da flyttet alle tilsyns- og forvaltningsfunksjonene i det gamle Luftfartsverket ut, og de driftsmessige oppgavene ble igjen i det som senere ble Avinor.

Selskapet er selvfinansiert og får ingen faste tilskudd fra staten; inntektene kommer fra kommersiell virksomhet på flyplassene og trafikkavgifter som flyselskapene betaler for å bruke flyplassene eller i fly i norskkontrollert luftrom. Kun et fåtall av selskapets 44 flyplasser går med overskudd, og dette overskuddet brukes til å subsidiere de øvrige flyplassene. Lufttrafikktjenesten drives til selvkost, mens utgiftene til sikkerhetsarbeid dekkes gjennom en avgift.

Avinor startet et prosjekt i 2017 om å klargjøre flyplassene for elektriske fly.

Ledelse 
Samferdselsdepartementet ved samferdselsministeren er generalforsamlingen i selskapet.

Styreledere
 Anne Carine Tanum (2018-)  
Ola Mørkved Rinnan (2010-2018)
 Inge K. Hansen (2006-2010)
 Anders Talleraas (2002-2006)

Avinors konsernsjefer
 Abraham Foss ble tilsatt som konsernsjef 15. februar 2021. Han kom fra stillingen som administrerende direktør i Telia Norge.
Dag Falk-Petersen (2011-2021)

 Sverre Quale (2006-2010).

 Randi R.S. Flesland (2000-2005)

Avinors konsernledelse (per 2021)
 Abraham Foss - Konsernsjef
 Anders Kirsebom - Administrerende direktør Avinor Flysikring AS
Stine Ramstad Westby - Lufthavndirektør Oslo lufthavn
Helge Eidsnes - Lufthavndirektør Bergen lufthavn
 Anette Sigmundstad - Lufthavndirektør Stavanger lufthavn
 Marit Helene Stigen - Lufthavndirektør Trondheim lufthavn
 Petter Johannessen - Konserndirektør økonomi og finans
 Egil Thompson - Konserndirektør kommunikasjon og marked
 Mari Hermansen - Konserndirektør HR, juridisk og forretningsstøtte
Øyvind Hasaas - Konserndirektør drift og infrastruktur
Joachim Lupnaav Johnsen - Konserndirektør kommersielt
Thorgeir Landevaag - Divisjonsdirektør regionale lufthavner

Flyplasser
Avinor driver 44 flyplasser (11 i samarbeid med Forsvaret):

Referanser

Eksterne lenker
Kalori

Kalori er en enhet for måling av energi med symbol cal. Én kalori er den energimengde som skal til for å heve temperaturen av ett gram vann én grad Celsius, ved et trykk på én atmosfære. Navnet kommer fra latin calere (å være varm). Vanligvis oppgis mengden kalorier i kilokalorier (kcal) på matvareetiketter.

Kalori er ikke en SI-enhet, og er i ferd med å fases ut til fordel for SI-enheten Joule.

Definisjon 
Mengden varme som trengs er avhengig av vannets initielle temperatur, noe som resulterer i flere forskjellige definisjoner av kalori, hver av dem tilsvarende en noe forskjellig energimengde. Den mest brukte definisjonen er at en kalori tilsvarer 4,1868 Joule.

Kalori brukes særlig, av historiske årsaker, til angivelse av energi i matvarer.  I forbindelse med mat benytter man som oftest kilokalorier (symbol kcal).

En 250 grams pose potetchips inneholder typisk ca. 1 350 000 cal, dvs. 1 350  kcal.  Dette er nok energi til å øke temperaturen på 13,5 liter vann fra 0 til 100 ℃.

Omregningsfaktorer 
 1 J = 0,2388 cal
 1 cal = 4,1868 J

Referanser 

Termodynamikk
Energienheter
Elektra Records

Elektra Records  er et amerikansk plateselskap som var i virksomhet fra 1950 til 2004. Selskapet ble i 2009 gjenopprettet som et underselskap til Atlantic Records Group.

Historie 
 
Elektra Records ble grunnlagt 10. oktober 1950 av Jac Holzman og Paul Rickholt, og konsentrerte seg opprinnelig om folkemusikkartister som Judy Collins og Jean Ritchie - men også fransk, britisk, russisk og spansk folkemusikk, jazz, calypso m.m.. I 1963-70 utgav de også fem album med bluegrassgruppen The Dillards, og fra midt på sekstitallet plater i sjangrene rock og psykedelia. Blant deres mest kjente band var The Doors, Love og  Incredible String Band. De har også jobbet sammen med det kjente Heavy Metal-bandet Metallica på blant annet albumet Master of Puppets.

I 1970 ble selskapet solgt til Kinney Corporation, som slo det sammen med Warner Bros. Records til WEA (Warner-Elektra-Atlantic). Dette konglomeratet ble i 2004  solgt videre til et nytt konglomerat, og i april samme år ble etiketten lagt ned. Fem år senere ble selskapet gjenopprettet.

Referanser

Eksterne lenker 
 

Plateselskaper fra USA
1950 i USA
Nesttun

Nesttun er et nærings-og boligområde og bydelssenter for Fana bydel i Bergen kommune, og tidligere kommunesenter for Fana kommune frem til innlemmelsen i Bergen i 1972. Området ligger ved Nesttunvannet og er omgitt av Paradis, Hop, Skjold, Øvsttun og Midtun, alle med sammenhengende tettbebyggelse som inngår i Tettstedet Bergen. Nesttun grunnkrets i Bergen kommune hadde 1 866 innbyggere 1. januar 2014 og et areal på 0,65 km² og 0,07 km² ferskvann.

Poststedet

Poststedet Nesttun består av både Nesttun (språklig opprinnelse: «det nederste tunet»), Midtun («det midterste tunet») og Øvsttun («det øverste tunet»). På Midtun finner man ved siden av boligfelt også grossister, kaffe- og næringsmiddelindustri.

Beliggenhet
Nesttun sentrum ligger i et dalsøkk ved Nesttunvannet (ca. ti km sør for Bergen sentrum), med det delvis industrialiserte Midtun på østsiden og et stort villaområde på vestsiden. I Nesttun sentrum finner man Nesttunsenteret, Fana kulturhus, detaljhandel, bibliotek og banker, offentlige servicekontorer og helsetjenester, samt Birkeland kirke. Like sør for Nesttun sentrum ligger Midtun skole, mens Hop oppveksttun ligger på Hop, en knapp kilometer nordvest for bydelssenteret.

Klima 
Et stort problem er flom, som følge av mye nedbør. I 2005 forårsaket mye nedbør at elven som renner gjennom Nesttun sentrum nådde nye høyder og oversvømte kjøpesenteret og andre bygninger som lå i nerheten av elven. Det ble større materielle skader på flere bygninger.

Kommunikasjon

Nesttun stasjon var stoppested på Vossebanen inntil Ulrikentunnelen ble åpnet. I årene 1894-1934 fungerte stoppestedet også som den ene endestasjonen på Nesttun–Osbanen.

Nesttun terminal var siste stoppested for Bybanens byggetrinn 1, som ble åpnet av Dronning Sonja 22. juni 2010 og går fra Bergen sentrum. Terminalen er i dag et viktig knutepunkt for kollektivtrafikken i Fana og Ytrebygda. Her har Skyss lagt opp til omstigning for kollektivreisende mellom Bybanen og matebusser videre ut i bydelene.

Se også
Nesttunvassdraget

Referanser

Kilder 
 «Nesttun», fra Store norske leksikon

Fana
Øst-Flandern

Øst-Flandern er en provins i Flandern og Belgia. Den grenser til Nederland og de belgiske provinsene Antwerpen, Flamsk Brabant, Hainaut og Vest-Flandern. Hovedstaden heter Gent. Arealet er på 2991 km² og er delt inn i 6 distrikter med totalt 65 kommuner.

Aalst-distriktet:
 Aalst
 Denderleeuw
 Erpe-Mere
 Geraardsbergen
 Haaltert
 Herzele
 Lede
 Ninove
 Sint-Lievens-Houtem
 Zottegem

Dendermonde-distriktet:
 Berlare
 Buggenhout
 Dendermonde
 Hamme
 Laarne
 Lebbeke
 Waasmunster
 Wetteren
 Wichelen
 Zele

Eeklo-distriktet:
 Assenede
 Eeklo
 Kaprijke
 Maldegem
 Sint-Laureins
 Zelzate

Gent-distriktet:
 Aalter
 Deinze
 De Pinte
 Destelbergen
 Evergem
 Gavere
 Gent
 Knesselare
 Lochristi
 Lovendegem
 Melle
 Merelbeke
 Moerbeke
 Nazareth
 Nevele
 Oosterzele
 Sint-Martens-Latem
 Waarschoot
 Wachtebeke
 Zomergem
 Zulte

Oudenaarde-distriktet:
 Brakel
 Horebeke
 Kluisbergen
 Kruishoutem
 Lierde
 Maarkedal
 Oudenaarde
 Ronse
 Wortegem-Petegem
 Zingem
 Zwalm

Sint-Niklaas-distriktet:
 Beveren
 Kruibeke
 Lokeren
 Sint-Gillis-Waas
 Sint-Niklaas
 Stekene
 Temse

Eksterne lenker
1561



Begivenheter 
 19. august – Dronning Maria I av Skottland kom tilbake fra Frankrike.
 Mogul Akbar I erobret Malwa i det sentrale India.
 St. Pauls katedral i London ble skadet av lynnedslag.

Fødsler 
 22. januar – Francis Bacon, britisk filosof, statsmann og forfatter (d. 1626)

Dødsfall 
 22. januar – Taddeo Gaddi,  italiensk kardinal (f. 1520)
 4. mars – Carlo Carafa, italiensk kardinal (f. 1517)

1561
Transformasjonsledelse

Transformasjonsledelse er en gren innen moderne ledelsesteori. De fire grunnelementene i transformasjonsledelse er;
idealisert innflytelse, 
inspirerende motivasjon, 
 individuell støtte og 
 intellektuell stimulans

Teorien omtales også som verdibasert ledelse, men det kan ikke sies å være helt det samme. Transaksjonsledelse går i korte trekk ut på at forholdet mellom leder og medarbeider er en form for sosial transaksjon, hvor arbeidskraft byttes mot belønning. Verdibasert ledelse derimot består i å utvikle en visjon mot noe som tar sikte på å forbedre, dette er ofte mål som går utover rene, organisatoriske mål som for eksempel økt lønnsomhet. Eksempler på verdier i visjonen kan være ansvarlighet og integritet. Evne til a inspirere står sentralt, lederne fremstår som rollefigurer og bruk av symboler er ikke uvanlig. Den enkelte medarbeider skal føle seg betydningsfull og respektert, hensynet til enkeltmenneske står sentralt. De valgte verdiene skal være betydningsfulle for flest mulig, dette medfører at de derfor kan være uspesifikke eller  vage. Ledelsesformen omhandler også videre stimulering av de ansatte ved å gi nye utfordringer. 

De to ulike teoriene; transaksjonsledelse og transformasjonsledelse kan ikke sies å være gjensidig  utelukkende, effektiv lederskap omhandler elementer fra begge ledelsesteoriene. Bernard Bass (1925–2007) er en sentral skikkelse innen videreutvikling av transformasjonsledelsesteorien. Bass utviklet en modell som går ut på at ledelsesformene kan plasseres på ulike punkter på en dimensjon, som varierer i grad, mer enn i kvalitet. Lederskapskontinuumet, eller dimensjonen har transformasjonsledelse som ett ytterpunkt, deretter transaksjonsledelse og la-det-skure som det andre ytterpunkt.

Næringsliv
Organisasjonsteori
Bagatelle

Bagatelle var en gourmetrestaurant i Oslo. Den lå i Bygdøy allé 3 og var den første norske restauranten som ble tildelt to stjerner i Michelinguiden. Bagatelle er kjent fordi Eyvind Hellstrøm var kjøkkensjef fra 1982 til 2009 og drev Bagatelle til å bli Norges fremste gourmetrestaurant. Fra 1990-tallet var Bagatelle eid av forretningsmannen Christen Sveaas gjennom selskapet Kistefos AS.

Historie

Familien Jaquet 

Bagatelle ble grunnlagt i 1931 under navnet Jaquets Bagatelle og restaurantdriften begynte året etter. Bagatelle var franskpreget og ble drevet av familien Jaquet frem til Eyvind Hellstrøm tok over etter Edmund Jaquet i 1982.

Eyvind Hellstrøm som kjøkkensjef 

Ole Peter Rostad tok over driften i 1982 og gjenåpnet restauranten det samme året med Eyvind Hellstrøm som kjøkkensjef under navnet Bagatelle. Han drev deretter Bagatelle til å raskt bli Norges fremste gourmetrestaurant. I 1986 fikk restauranten én stjerne i Michelinguiden, og i 1992 fikk den to, som første restaurant i Norge. I 2008 mistet restauranten den ene stjernen, men fikk den tilbake allerede året etter.

Etter Eyvind Hellstrøm 

Etter langvarig konflikt med hovedeier Sveaas sa Hellstrøm opp sin stilling og fratrådte 31. desember 2009, etter å ha jobbet i restauranten i 27 år. Sveaas valgte da å stenge Bagatelle midlertidig etter 21. desember. Restauranten gjenåpnet den 18. januar 2011 med Daniel Höglander fra Sverige som kjøkkensjef. I 2012 tok Derric Styczek fra USA over som kjøkkensjef og samme år ble Bagatelle på ny tildelt en stjerne i Michelinguiden. I 2013 tok Allan Poulsen over som kjøkkensjef. Restauranten ble på nytt stengt 2. september 2014. Brasseriet og vinbaren Lille B fortsatte imidlertid etter nedleggingen.

Referanser

Eksterne lenker 
 

Serveringssteder i Oslo
Frogner (strøk)
Michelinguiden
Opphør i 2014
Beslutningsstøtteverktøy

Beslutningsstøtteverktøy brukes for å hjelpe mennesket med å foreta en beslutning i uoversiktlige problemstillinger, med store mengder data og et komplisert regelverk.  Målet er å redusere sjansen for feil, gjerne i praktiske situasjoner som aksjespekulasjon, medisinering, ruteplanlegging, og produktsammensetning. 

Slike verktøy er i dag vanligvis dataprogrammer med en beregningsdel (for eksempel Excel) og en datadel som samler inn og lagrer data i databaser og 
leter etter mønstre i disse (data mining).  Selve beregningsdelen vil bruke kvantitative og matematiske modeller innen operasjonsanalyse og optimering, for å finne en løsning eller foreslå en rekke løsninger som mennesket eller maskiner (med kunstig intelligens) må velge mellom.   Mot sluttbrukeren (mennesket) brukes grafiske virkemidler for menneske-maskin-interaksjon.

Organisasjonsteori
Informatikk
logistikk
Gozo

Gozo er en øy i Middelhavet tilhørende Republikken Malta. Øya er 14 km lang og 7 km bred. Gozo er en del av de maltesiske øyer.

Folketellingen i 2011 viste et innbyggertall på  (med Comino). Øya består av 16 landsbyer og hovedstaden Victoria. 

Ordet Gozo betyr glede.

Referanser

Eksterne lenker 
 
 Gozo og Malta

Øyer på Malta
Liste over nasjonalparker i Norge

Liste over norske nasjonalparker omfatter Norges 47 nasjonalparker, hvorav 40 ligger i Fastlands-Norge og 7 på Svalbard.

I Norge regnes nasjonalpark som en middels streng verneform. Et svakere vern er landskapsvernområde, mens strengere vern kalles naturreservat. I motsetning til landskapsvernområder og naturreservater, er nasjonalparker som regel av betydelig størrelse. Nasjonalparker kan omfatte store fjellområder, øyer og daler eller liknende. Ifølge naturvernloven skal en nasjonalpark hovedsakelig bestå av statsgrunn.

Norges første nasjonalpark var Rondane nasjonalpark, som ble opprettet i 1962. Per juni 2018 har Fastlands-Norge 40 nasjonalparker med et samla areal på 25 000 km², mens Svalbard har 7 nasjonalparker på til sammen 14 500 km². Dermed er 7 % av fastlandet og 24 % av Svalbard verna som nasjonalpark.

Nasjonalparkenes historie i Norge 
De første initiativene til naturfredning i Norge kom på 1800-tallet og var estetisk motivert, blant annet med fredningen av «Laurvigs Bøgeskov» i et stortingsvedtak i 1884. En mer konsekvent holdning til arealfredning for å beskytte naturen kom fram på Den Norske Turistforenings årsmøte i 1904 Dette ble fulgt opp av Miljøverndepartementet i Stortingsmelding nr 68 (1980–81), og av Stortinget i 1981. Departementet ga i 1982 Statens Naturvernråd, under ledelse av Olav Gjærevoll, i oppdrag å utarbeide en ny landsplan for nasjonalparker. Denne planen ble presentert i 1986. Planen omfattet forslag om 26 nye nasjonalparker, 14 landskapsvernområder og 3 større naturreservat. Planforslaget innebar fredning av ca. 23 000 km². Dette planen ble lagt fram for Stortinget som Ny landsplan for nasjonalparker og andre større verneområder i Norge i 1992, og behandlet og vedtatt av Stortinget i april 1993. Jostedalsbreen nasjonalpark ble opprettet i 1991 med bakgrunn i denne utredningen. Etter dette skulle det gå 10 år før Forollhogna ble opprettet i 2001, som «den første av de nye».

Forslagene i Nasjonalparkplanen omfatter blant annet følgende områder som ennå ikke er vedtatt: Goatteluobbal i Kautokeino; Lyngsalpan i Troms; Tysfjord Hellemo i Tysfjord, Nordland; Naustdal-Gjengedal i Sogn og Fjordane; og Frafjordheiene i Vest-Agder og Rogaland. 

Det har hele tiden vært grader av interessekonflikter mellom verneinteresser og ulike utbyggingsinteresser. I etterkrigstida var det konflikter mellom ulike nasjonale interesser, ofte vannkraftutbygging mot naturfredning. I de siste 20–25 årene gjelder motsetningene vanligvis lokal arealutnyttelse kontra verneinteresser. Interessemotsetningene har kommet tydeligst til uttrykk i tilknytning til Hardangervidda nasjonalpark, hvor hele 54 % av arealet er privat grunn. I den såkalte «Fjellteksten» som ble lagt fram av Bondevikregjeringen i revidert nasjonalbudsjett 15.5.2003 ble det åpnet for større grad av lokal verdiskaping og kommersiell reiselivsvirksomhet i nasjonalparkene.

Nasjonalparker i Norge

Se også 
 Verneområder i Norge
 Verneområder på Svalbard
 Borrehaugene

Referanser

Eksterne lenker 
 
Miljødirektoratets informasjon om nasjonalparker
nasjonalparkstyre.no; lokal forvaltning av Norges nasjonalparker

 
Norske
Nasjonalparker
Dilbert

Dilbert er en amerikansk tegneseriestripe, skapt av Scott Adams som beskriver dataingeniøren Dilberts vandring gjennom udugelighetens kontorlandskap. Serien tar utgangspunkt i bedriftskulturen der sjefene har makt, men ikke aner hva som må gjøres, og arbeiderne sitter på kunnskap, men har ingen makt – byråkrati for byråkratiets skyld. Gjennom denne satiriske og banale settingen beskrives mange virkelige problemstillinger relatert til leserens egen arbeidsplass og oppfatning om arbeidslivet generelt.

Mange aviser (også norske) trykker Dilbert som fast stripe. Serien har blitt trykt i egne Dilbert-bøker, og er ofte å finne som innslag i andre tegneserieblader. Det norske tegneserieantologibladet Larsons Gale Verden har trykt Dilbert fra starten og frem til i dag.

Scott Adams har dessuten også skrevet noen bøker om arbeidslivet, også disse i den samme sarkastiske tonen, selvfølgelig også illustrert av tegneserien.

Eksterne lenker 
 Dilbert.com
 Teknisk Ukeblads daglige Dilbertstripe

Tegneserier fra USA
NTNUI

Norges teknisk-naturvitenskapelige universitets idrettsforening (NTNUI) er Norges største idrettsforening med mer enn 14 000 medlemmer og et bredt spekter av utøvere på alle ferdighetsnivåer i mer enn 60 ulike aktiviteter.

Idrettsforeningen er formelt knyttet til Norges teknisk-naturvitenskapelige universitet som holder til i Trondheim.

NTNUI Langrenn er det klubblaget med flest deltakere i Birkebeinerrennet (170 deltakere i 2010).

NTNUI Volleyball har lag i Mizunoligaen for menn og kvinner i sesongen 2021/2022.

Grupper

 Aikido
 Amerikansk fotball
 Badminton
 Ballspill/mosjon
 Bandy
 Baseball og Softball
 Basketball
 Bordtennis
 Capoeira
 Cheerleading
 Cricket
 Dans
 Drill
 Dykking
 Undervannsrugby
 Fekting
 NTNUI Fotball
 Friidrett
 Frisbee
 Futsal
 Golf
 Håndball
 Innebandy
 Ishockey
 Judo
 Karate
 Kite
 Lacrosse
 NTNUI Langrenn
 Orientering
 Padling
 Paintball
 Qwan Ki Do
 Ridning
 Roing
 Rugby
 Rumpeldunk
 Seiling
 Sjonglering
 Telemark-Alpint
 Ski og Fjellsport
 Skiskyting
 Skyting
 Snowboard
 Squash
 Studenterhytta
 Styrkeløft
 Surfing og elvesurfing
 NTNUI Svømming
 Swing og Folkedans
 Sykling
 Tae Kwon Do
 Tennis
 Tindegruppa
 Triathlon
 Turn
 Vannpolo
 Volleyball
 Windsurfing
 Wing Chun

I tillegg til idrettsgrener, har NTNUI også ansvar for NTNUI-koiene.

Historie
Norges tekniske høgskoles idrettsforening ble grunnlagt 25. oktober 1910 som en idrettsforening for studenter og vitenskapelig ansatte ved Norges tekniske høgskole (NTH). Med sine 3500 medlemmer var klubben en av Norges største idrettsforeninger med over 30 forskjellige grupper som drev idrett fra trim til elitenivå. Hovedaktivitetene ble utført i Idrettsbygget, rett nedenfor NTH.

NTHI bygde i 1913 Studenterhytta på Gråkallen rett utenfor Trondheim. I tillegg til Studenterhytta eide NTHI også 16 mindre hytter, eller koier, spredt rundt i Trøndelag.

NTHI ble i 21. april 1998 slått sammen med AVHI etter at NTNU ble opprettet i 1996. Det sammenslåtte idrettslaget tok navnet Norges teknisk-naturvitenskapelige universitets idrettsforening, forkortet NTNUI.

Referanser

Eksterne lenker
 
 NTNUIs koiebøker finnes ved NTNU Universitetsbiblioteket
«KOIEGLEDER»- Artikkel om to koiebøker som NTNU Universitetsbiblioteket har i sin besittelse av Evelyn Irene Thor.

 
Studentidrettslag i Norge
Idrettslag i Trondheim
Baseballag i Norge
Basketballag i Norge
Lacrosselag i Norge
Volleyballag i Norge
Skøyteklubber i Trøndelag
Innebandyklubber i Norge
Bandyklubber i Norge
Vannpoloklubber i Norge
Idrettslag etablert i 1910
Sport i Norge i 1910
Artikler i skøytesportprosjektet
Cricketklubber i Norge
Styrkeløftklubber i Norge
Norgesmestere i lacrosse
Studentkultur i Trondheim
Lag i amerikansk fotball i Norge
Seilforeninger i Norge
Beitostølen

Beitostølen er et tettsted og turistsenter i Øystre Slidre kommune i Innlandet fylke. Tettstedet hadde  innbyggere pr. 1. januar  og ligger 900 moh. Her er det flere hoteller og stor hyttebebyggelse, i tillegg til butikker, restauranter og andre servicetilbud. Beitostølen er en helårsdestinasjon, og selv om fjellandsbyen for mange er mest kjent som vintersport-destinasjon, med alpinbakker både i Beitostølen sentrum og i Raudalen, samt langrennsløyper på totalt 320 kilometer, har juli måned vært årets beste måned, trafikkmessig sett, viser gjestedøgnstatistikken fra Statistisk sentralbyrå. Dette har sammenheng med at Beitostølen har turløyper, samt at mange har Beitostølen som utgangspunkt for både de som skal gå Besseggen, og alle som går turer og toppturer i Jotunheimen. Opprinnelig var Beitostølen ei setergrend. I dag er Beitostølen Opplands nest største turist-destinasjon, kun slått av Lillehammer.

Her ligger også Beitostølen Helsesportsenter, en rehabiliterings­institusjon  for funksjonshemmede. Ridderrennet, et internasjonalt skirenn for funksjonshemmede, avholdes på Beitostølen hvert år.

Fra 2004 er sesongåpningen i langrenn, også kjent som Beitosprinten, arrangert av Øystre Slidre IL, tidvis med status som verdenscuprenn, blitt arrangert her, samt konkurranser i skiskyting.

På grunn av nærheten til Jotunheimen, samt beliggenheten på 900 meter, er Beitostølen blant de mest snøsikre vintersportsstedene i Europa. Skisesongen strekker seg normalt fra november til april, med muligheter for skigåing i mai oppe på Valdresflya over 1300 meter, 15 minutters biltur fra Beitostølen. Arrangører av verdenscup eller Norgescup i langrenn, kombinert og skiskyting, har Beitostølen som reservearena hvis det opprinnelige arrangørstedet skulle mangle snø.

Referanser

Eksterne lenker 
 Beitostolen.com – informasjonsside
 Visitbeitostolen.com – informasjonsside
 Beitostølen - informasjon for tilreisende

Tettsteder i Innlandet
Vintersportssteder i Norge
Bosetninger i Øystre Slidre
Bombay Sapphire

Bombay Sapphire er et ginmerke lansert i 1987 som blir distribuert av Bacardi. Navnet hinter om gins popularitet i det britiske herredømmet i India. Under deres administrasjon tok britene kinin for å beskytte seg mot malaria i form av tonic. Dette ble blandet med gin for at denne medisinske nødvendigheten skulle bli en mer tilfredsstillende og sosial drikk.

Under destillasjonsprosessen blir dampen tilsatt 10 urter, som skal frembringe den spesielle smaken. Flasken karakteriseres av det blå glasset, samt etiketten som prydes av en safirbesatt brosje med portrett av dronning Victoria.

Eksterne lenker
 

Brennevin
Introduksjoner i 1987
Malaria